Tonnasjeavtalen ble stadig revidert, men aldri fullstendig opphevet. Etter Lend-Lease-avtalen i 1941 kunne britene betale i dollar og øke ratene, men «Scheme»-prisene var likevel opptil tre ganger lavere enn markedspris. Britene forsøkte å presse norske redere til å overføre mer av kapasiteten til De britiske øyer, men med det amerikanske utenriksdepartementets hjelp klarte nordmennene å holde en del tilbake til å betjene USAs handel i Stillehavet og med Syd-Amerika.